b"\n_START_ARTICLE_\nIrina Rodnina\n_START_SECTION_\nBiografia\n_START_PARAGRAPH_\nVa n\xc3\xa9ixer el 12 de setembre de 1949 a la ciutat de Moscou, en aquells moments capital de la Uni\xc3\xb3 Sovi\xc3\xa8tica i avui en dia capital de R\xc3\xbassia. Es cas\xc3\xa0 amb la seva parella art\xc3\xadstica Aleksandr Z\xc3\xa0itsev, del qual posteriorment se'n divorci\xc3\xa0._NEWLINE_L'any 1972 fou guardonada amb l'Orde de la Bandera Roja del Treball i el 1976 amb l'Orde de Lenin.\n_START_SECTION_\nCarrera esportiva\n_START_PARAGRAPH_\nVa iniciar de ben petita la seva afici\xc3\xb3 pel patinatge art\xc3\xadstic sobre gel. Inici\xc3\xa0 el patinatge en parelles juntament amb Alexei Ulanov l'any 1967, amb el qual aconsegu\xc3\xad guanyar la medalla d'or en els Jocs Ol\xc3\xadmpics d'hivern de 1972 realtizats a Sapporo (Jap\xc3\xb3). Al llarg de la seva relaci\xc3\xb3 art\xc3\xadstica aconseguiren guanyar 4 vegades el Campionat del M\xc3\xb3n de patinatge art\xc3\xadstic (1969-1972), el mateix que el Campionat d'Europa de patinatge art\xc3\xadstic._NEWLINE_En finalitzar els Jocs Ol\xc3\xadmpics de 1972 Rodnina decid\xc3\xad canviar de parellea art\xc3\xadstica, i s'un\xc3\xad a Aleksandr Z\xc3\xa0itsev, que posteriorment es convertiria amb el seu marit. Amb Z\xc3\xa0itsev aconseguiren guanyar la medalla d'or en els Jocs Ol\xc3\xadmpics d'hivern de 1976 realitzats a Innsbruck (\xc3\x80ustria) i repetiren l'\xc3\xa8xit en els Jocs Ol\xc3\xadmpics d'hivern de 1980 realitzats a Lake Placid. En el Campionat del M\xc3\xb3n de patinatge aconseguiren sis vict\xc3\xb2ries consecutives (1973-1978) i en el Campionat d'Europa les mateixes sis vict\xc3\xb2ries consecutives a m\xc3\xa9s de la vict\xc3\xb2ria l'any 1980, moment en el qual decidiren retirar-se de la competici\xc3\xb3 oficial."